Η επάνοδος στην καθημερινότητα μετεγχειρητικά γίνεται άμεσα, συνήθως από την επομένη της επέμβασης, ιδίως για τους ασθενείς που η εργασία τους δεν απαιτεί πολύωρη στατική ορθοστασία ή άρση αντικειμένων μεγάλου βάρους. Είναι σημαντικό μετά την επέμβαση να γίνεται χρήση των ελαστικών καλτσών διαβαθμισμένης συμπίεσης που έχει υποδείξει ο θεράποντας ιατρός, καθώς και να αποφεύγεται η πολύωρη ακινητοποίηση ή στατική ορθοστασία του ασθενή. Η επεμβατική θεραπεία των κιρσών δεν ακολουθείται από πόνο για την πλειοψηφία των ασθενών, ενώ στην περίπτωση που υπάρχουν ενοχλήσεις, είναι τόσο μικρής βαρύτητας που αντιμετωπίζονται με λήψη παρακεταμόλης. Ο ασθενής μετά την επέμβαση πρέπει να περπατά καθημερινά και αρκετή ώρα ώστε να επιτυγχάνεται η ενίσχυση της κυκλοφορίας του αίματος, γεγονός που σημαίνει πως η αερόβια σωματική άσκηση σε μέτρια ένταση κάθε άλλο παρά απαγορεύεται ακόμη και από την πρώτη μετεγχειρητική ημέρα.
Περισσότερα εδώ